Projekts

LATVIJAS REPUBLIKAS MINISTRU KABINETS

2016.gada \_\_. \_\_\_ Rīkojums Nr. \_\_

Rīgā (Prot. Nr. \_\_ \_\_. §)

**Par valsts nekustamā īpašuma Jelgavas ielā 43, Rīgā,**

**nodošanu Rīgas pilsētas pašvaldības īpašumā**

1. Saskaņā ar Publiskas personas mantas atsavināšanas likuma 42.panta pirmo daļu un 43.pantu atļaut valsts akciju sabiedrībai „Privatizācijas aģentūra” nodot bez atlīdzības Rīgas pilsētas pašvaldības īpašumā nekustamo īpašumu (kadastra numurs 0100 054 0189) - zemes vienību (zemes vienības kadastra apzīmējums 0100 054 0181) 8619 m2 platībā – Jelgavas ielā 43, Rīgā, kas ierakstīts zemesgrāmatā uz valsts vārda valsts akciju sabiedrības „Privatizācijas aģentūra” personā.

2. Rīgas pilsētas pašvaldībai saskaņā ar Publiskas personas mantas atsavināšanas likuma 42.panta pirmo daļu šā rīkojuma 1.punktā minēto nekustamo īpašumu:

2.1. atbilstoši likuma „Par pašvaldībām” 15.panta pirmās daļas 2.punktam izmantot pašvaldības autonomās funkcijas īstenošanai - pašvaldības administratīvās teritorijas labiekārtošanai un sanitārās tīrības nodrošināšanai (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana);

2.2. bez atlīdzības nodot valstij, ja tas vairs netiek izmantots šā rīkojuma 2.1.apakšpunktā minētās funkcijas īstenošanai.

3. Rīgas pilsētas pašvaldībai, nostiprinot zemesgrāmatā īpašuma tiesības uz šā rīkojuma 1.punktā minēto nekustamo īpašumu:

3.1. norādīt, ka īpašuma tiesības nostiprinātas uz laiku, kamēr Rīgas pilsētas pašvaldība nodrošina šā rīkojuma 2.1.apakšpunktā minētās funkcijas īstenošanu;

3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

4. Šā rīkojuma 3.2.apakšpunktā minēto aizliegumu - apgrūtināt nekustamo īpašumu ar hipotēku - nepiemēro, ja nekustamais īpašums tiek ieķīlāts par labu valstij (Valsts kases personā), lai apgūtu Eiropas Savienības fondu līdzekļus.

|  |  |
| --- | --- |
| Ministru prezidents | M.Kučinskis |
|  |  |
| Ministru prezidenta biedrs,ekonomikas ministrsIesniedzējs:Ministru prezidenta biedrs,ekonomikas ministrsVīza: valsts sekretārs | A.AšeradensA.AšeradensJ.Stinka |

17.08.2016. 13:27

275

Zelča 67013163,

Inese.Zelca@em.gov.lv

Kivliņa 67021444,

iveta.kivlina@pa.gov.lv